Daniel Georg Balk

Daniel Georg Balk (23. juuni 1764 Königsberg Preisi kuningriik – 1826 Tula Venemaa keisririik) oli arstiteadlane, kelle erialaks olid patoloogia, meditsiinisemiootika, teraapia.

Sündis käsitöölise pojana KönigsbergisVierteljahrsschrift für Heraldik, Sphragistik und Genealogie, Volume 18, Berlin, 1890. Die familien Baleke, Balcke, Balck. Geneologisch-heraldische skizze von C. W. U. Balck. s. 30. Õppis Collegium Fridericianumis ja Königsbergi ülikoolis (1780–1787), kust sai 1787. aastal meditsiinidoktori kraadi töö eest "De derivantibus" ehk "Nahka ja limaskesta ärritavatest vahenditest". Pärast doktorikraadi saamist läks ta arstina tööle Kuramaale Kuldigas, töötas Suwalki kreisarstina, 1796–1799 Jakobstadtis ja 1799–1802 Selburgis, kus omandas oma erialal hea reputatsiooni. 

Aastatel 1802–1817 oli Balk Tartu ülikooli esimeseks patoloogia ja teraapia professoriks ning Tartu Ülikooli kliiniku direktoriks. Aastatel 1803–1804 oli Balk ülikooli rektoriks ning 4 korda Tartu ülikooli arstiteaduskonna dekaan. 

1804. aastal avas Balk  Riia mäel bürger Dahlströmi majas, kus ta ise elas, ametlikult haigete vastuvõtu. Tegu oli esimese polikliinikuga Vene keisririigis. Tartu ülikooli kliinikumi (Clinicum Universitatis Dorpatensis) asutaja. Tartu linn jaotati viimaste kursuste üliõpilaste vahel ning elanikud said pöörduda vastava üliõpilase poole. Üliõpilased pidid külastama ka haigeid kodusTartu Ülikooli Kliinikum 200, lk 27.

Balk sunniti 1817. aastal ülikoolist lahkuma. Ta kolis Tulasse, kus ta 1826. aastal suri.Kalnin, Viktor 1996. Daniel Georg Balk. Rmt.: Kalnin, Viktor (toim.), Eesti arstiteaduse ajaloost. Tartu: Tartu Ülikooli Kirjastus, lk. 25–29. 
 Isiklikku 
Tema poeg, Alexander Friedrich August Balk/Balck (1802–1834) õppis Tartu ülikooli arstiteaduskonnas 1821–1825, oli arst Venemaa keiserlikus mereväes.
Vaata ka
Tartu Ülikooli rektorite loend

Viited

Kirjandust
Kalnin, Viktor 1996. Daniel Georg Balk. Rmt.: Kalnin, Viktor (toim.), Eesti arstiteaduse ajaloost. Tartu: Tartu Ülikooli Kirjastus, lk. 25–29.
Kasmel, Jaan 2002. Antropoloogia õpetamise algusest 1802. aastal taasavatud Dorpati (Tartu) ülikooli arstiteaduskonnas. Eesti Arst 81(11): 739–743. vt
Toomsalu, Maie (koost.) 2002. Tartu Ülikooli Vana Anatoomikumi professorid. Tartu: Tartu Ülikooli Kirjastus, lk. 127–132.

Välislingid

Daniel Georg Balk: digiteeritud kirju

Kategooria:Liivimaa inimesed
Kategooria:Eesti arstid
Kategooria:Tartu Ülikooli rektorid
Kategooria:Tartu Ülikooli arstiteaduskonna professorid
Kategooria:Tartu Ülikooli arstiteaduskonna dekaanid
Kategooria:Königsbergi ülikooli vilistlased
Kategooria:Sündinud 1764
Kategooria:Surnud 1826